title: 2005/674/EB: 2005 m. rugsėjo 20 d. Tarybos sprendimas, dėl Regionų komiteto dviejų narių ir keturių pakaitinių narių skyrimo

text:
1.10.2005

               LT

               Europos Sąjungos oficialusis leidinys

               L 256/49

      TARYBOS SPRENDIMAS

   2005 m. rugsėjo 20 d.
   dėl Regionų komiteto dviejų narių ir keturių pakaitinių narių skyrimo
   (2005/674/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Airijos vyriausybės pasiūlymą,
   kadangi:

               (1)

               2002 m. sausio 22 d. Taryba priėmė Sprendimą 2002/60/EB dėl Regionų komiteto narių ir pakaitinių narių skyrimo laikotarpiui nuo 2002 m. sausio 26 d. iki 2006 m. sausio 25 d. (1).

               (2)

               Dėl Annette McNAMARA ir Royston BRADY atsistatydinimo tapo laisvos dvi Regionų komiteto narių vietos. Dėl Angela LUPTON, Vivian O’CALLAGHAN, P. J. COGHILL ir Catherine MURPHY atsistatydinimo tapo laisvos keturios Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2006 m. sausio 25 d. šie asmenys skiriami Regionų komiteto:

               a)

               nariais:

                           Maria CORRIGAN

                              Member of Dun Laoghaire-Rathdown Council

                           vietoj Annette McNAMARA

                           Paul O’DONOGHUE

                              Member of Kerry County Council

                           vietoj Royston BRADY;

               b)

               pakaitiniais nariais:

                           Mary FREEHILL

                              Member of Dublin City Council

                           vietoj Angela LUPTON

                           Michelle MULHERIN

                              Member of Mayo County Council

                           vietoj Catherine MURPHY

                           Terry SHANNON

                              Member of Cork City Council

                           vietoj P. J. COGHILL

                           Barney STEELE,

                              Member of Longford County Council

                           vietoj Vivian O’CALLAGHAN.

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje, 2005 m. rugsėjo 20 d.

            Tarybos vardu

            Pirmininkė

         M. BECKETT

      (1)  OL L 24, 2002 1 26, p. 38.


title: 1992 m. gruodžio 23 d. Komisijos sprendimas dėl Koordinavimo vidaus rinkos srityje patariamojo komiteto įsteigimo

text:
Svarbus teisinis pranešimas

|

31993D0072

Oficialusis leidinys L 026 , 03/02/1993 p. 0018 - 0019 specialusis leidimas suomių kalba: skyrius 1 tomas 3 p. 0006  specialusis leidimas švedų kalba: skyrius 1 tomas 3 p. 0006

		Komisijos sprendimas1992 m. gruodžio 23 d.dėl Koordinavimo vidaus rinkos srityje patariamojo komiteto įsteigimo(93/72/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,kadangi Europos ekonominės bendrijos steigimo sutarties 8a straipsnis numato palaipsnį vidaus rinkos, kurią sudaro teritorija be vidinių sienų, kurioje užtikrinamas laisvas prekių, asmenų, paslaugų ir kapitalo judėjimas, sukūrimą iki 1992 m. gruodžio 31 d.;kadangi Taryba jau ėmėsi tam tikrų priemonių spręsti praktines problemas, galinčias kilti po sienų panaikinimo; kadangi valstybės narės taip pat ėmėsi tam tikrų priemonių;kadangi vidaus rinkai, kaip teritorijai be vidaus sienų, sukurti riekia glaudaus ir veiksmingo valstybių narių ir Komisijos bendradarbiavimo;kadangi 1992 m. gruodžio 7 d. Tarybos rezoliucija dėl vieningos rinkos funkcionavimo kviečia valstybes nares ir Komisiją apsvarstyti poreikį stiprinti bendradarbiavimą, kad būtų sprendžiamos iškylančios praktinės problemos;kadangi dabartinės Bendrijos priemonės kai kuriuose sektoriuose jau sudaro sąlygas pranešti Komisijai ir (arba) keistis informacija tarp valstybių narių ir Komisijos;kadangi pareiga pranešti ir informacijos keitimosi sistemos neapima visų sektorių, kuriuose vidaus rinkai užbaigti reikia glaudaus ir veiksmingo valstybių narių ir Komisijos bendradarbiavimo tam, kad būtų išspręstos galimos, ypač pradiniuose etapuose, praktinės problemos;kadangi Komisija pageidauja, kad klausimais, kuriems reikia glaudaus ir veiksmingo bendradarbiavimo neatidėliotinų veiksmų reikalaujančioms praktinės problemoms spręsti, jai patartų valstybių narių atstovų komitetas,NUSPRENDĖ:1 straipsnis1. Prie Komisijos yra sudaromas Koordinavimo vidaus rinkos srityje patariamasis komitetas (toliau – Komitetas).2. Komitetą sudaro po du kiekvienos valstybės narės atstovus, jam pirmininkauja Komisijos atstovas.2 straipsnis1. Komisija gali kreiptis patarimo į Komitetą dėl bet kokios po 1993 m. sausio 1 d. iškilusios praktinės problemos, susijusios su vidaus rinkos funkcionavimu, išskyrus tas problemas, kurių sprendimas vykdomas pagal sudarytas pranešimo Komisijai ir (arba) keitimosi informacija tarp valstybių narių ir Komisijos sąlygas, numatytas kitoje taikomoje Bendrijos priemonėje arba įtvirtintas esamuose praktinio Komisijos ir valstybių narių bendradarbiavimo rėmuose.2. Komiteto narys gali kreiptis į Komisiją, kad ji konsultuotųsi su Komitetu dėl bet kokio Komiteto kompetencijai priskirto klausimo.3 straipsnisKomisijos darbui palengvinti gali būti sudaromos darbo grupės.4 straipsnis1. Komisija teikia Komitetui sekretoriato paslaugas.2. Pirmininkas gali kviesti bet kurį asmenį, kompetentingą vienu iš darbotvarkės klausimų, dalyvauti svarstymuose eksperto teisėmis. Ekspertai svarstymuose dalyvauja tik tuo klausimu, dėl kurio jie buvo pakviesti dalyvauti.3. Komiteto ir jo darbo grupių posėdžiuose dalyvauja atitinkamų Komisijos departamentų atstovai.4. Komisija sušaukia Komitetą, posėdis vyksta Komisijos būstinėje.5 straipsnis1. Komitetas nagrinėja klausimus, dėl kurių Komisija paprašo pareikšti nuomonę. Po svarstymų nebalsuojama.2. Prašydama Komiteto pareikšti nuomonę, Komisija gali nustatyti laikotarpį, per kurį ši nuomonė turi būti pareikšta.3. Valstybių narių atstovų išsakyti požiūriai įtraukiami į protokolą.6 straipsnisNepažeisdami Sutarties 214 straipsnio nuostatų, kai Komisija informuoja Komitetą, kad prašoma nuomonė arba keliamas klausimas yra konfidencialaus pobūdžio, Komiteto nariai ir atitinkamais atvejais 4 straipsnio 2 dalyje nurodyti ekspertai yra įpareigojami neatskleisti informacijos, kurią jie sužinojo dirbdami Komitete arba jo darbo grupėse.7 straipsnisŠis sprendimas įsigalioja 1993 m. sausio 1 d.Priimta Briuselyje, 1992 m. gruodžio 23 d.Komisijos varduMartin BangemannPirmininko pavaduotojas--------------------------------------------------


title: 1995 m. vasario 20 d. Tarybos Sprendimas dėl Europos bendrijos ir tam tikrų trečiųjų šalių Susitarimų dėl prekybos tekstilės gaminiais laikino taikymo

text:
Svarbus teisinis pranešimas

|

31995D0131

Oficialusis leidinys L 094 , 26/04/1995 p. 0001 - 0001

		Tarybos Sprendimas1995 m. vasario 20 d.dėl Europos bendrijos ir tam tikrų trečiųjų šalių Susitarimų dėl prekybos tekstilės gaminiais laikino taikymo(95/131/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 228 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi Komisija Bendrijos vardu susiderėjo dėl dvišalių susitarimų pasikeičiant raštais, iš dalies pakeičiančių esančius dvišalius susitarimus, kitus teisės aktus ir protokolus dėl prekybos tekstilės gaminiais su tam tikromis trečiosiomis šalimis atsižvelgiant į Austrijos Respublikos, Suomijos Respublikos ir Švedijos Karalystės stojimą į Europos Sąjungą, kaip nurodyta Akto dėl stojimo sąlygų ir sutarčių, kuriomis grindžiama Sąjunga, patikslinimo, ir kuris buvo pridėtas prie 1994 m. Stojimo sutarties, 75, 100 ir 127 straipsniuose;kadangi šie dvišaliai susitarimai turėtų būti taikomi laikinai nuo 1995 m. sausio 1 d., kol bus baigtos jų pasirašymui reikalingos procedūros, atsižvelgiant į šalių partnerių laikiną taikymą,NUSPRENDĖ:1 straipsnisŠio Sprendimo priede išvardyti dvišaliai Europos bendrijos ir atitinkamų trečiųjų šalių susitarimai pasikeičiant raštais, iš dalies pakeičiantys esančius dvišalius susitarimus, kitus teisės aktus ir protokolus dėl prekybos tekstilės gaminiais su tam tikromis trečiosiomis šalimis, atsižvelgiant į Austrijos Respublikos, Suomijos Respublikos ir Švedijos Karalystės stojimą į Europos Sąjungą, laikinai taikomi nuo 1995 m. sausio 1 d., kol bus oficialiai sudaryti atsižvelgiant į šalių partnerių abipusį taikymą.2 straipsnisParafuotų susitarimų tekstas pridedamas prie šio Sprendimo.Priimta Briuselyje, 1995 m. vasario 20 d.Tarybos varduPirmininkasE. Alphandéry--------------------------------------------------PRIEDASŠALIŲ SĄRAŠASARGENTINA | VENGRIJA | LENKIJA |BANGLADEŠAS | INDIJA | RUMUNIJA |BALTARUSIJA | INDONEZIJA | SINGAPŪRAS |BRAZILIJA | MAKAO | SLOVAKIJA |BULGARIJA | MALAIZIJA | PIETŲ KORĖJA |KINIJA | MONGOLIJA | ŠRI LANKA |ČEKIJA | PAKISTANAS | UKRAINA |ESTIJA | PERU | URUGVAJUS |HONKONGAS | FILIPINAI | VIETNAMAS |--------------------------------------------------


title: 2007/651/EB: 2007 m. spalio 1 d. Tarybos sprendimas dėl Vokietijai atstovaujančių vieno Regionų komiteto nario ir dviejų pakaitinių narių skyrimo

text:
9.10.2007

               LT

               Europos Sąjungos oficialusis leidinys

               L 262/29

      TARYBOS SPRENDIMAS

   2007 m. spalio 1 d.
   dėl Vokietijai atstovaujančių vieno Regionų komiteto nario ir dviejų pakaitinių narių skyrimo
   (2007/651/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB (1) dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d.

               (2)

               Pasibaigus Sandra SPECKERT įgaliojimams, tapo laisva viena Regionų komiteto nario vieta. Pasibaigus Iris SPIESS ir Christine WISCHER įgaliojimams, tapo laisvos dvi Regionų komiteto pakaitinių narių vietos,

         NUSPRENDĖ:
   1 straipsnis
   Likusiam kadencijos laikui iki 2010 m. sausio 25 d. į Regionų komitetą skiriami:

               a)

               nariu:

                           —

                           Reinhard LOSKE, Senator für Umwelt, Bau, Verkehr und Europa der Freien Hansestadt Bremen, vietoje Sandra SPECKERT;

                     ir

               b)

               pakaitiniais nariais:

                           —

                           Hermann KUHN, Mitglied der Bremischen Bürgerschaft (Landtag), vietoje Iris SPIESS,

                           —

                           Manuela MAHNKE, Mitglied der Bremischen Bürgerschaft (Landtag), vietoje Christine WISCHER.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2007 m. spalio 1 d.

            Tarybos vardu

            Pirmininkas

         M. LINO

      (1)  OL L 56, 2006 2 25, p. 75.


title: 2006/815/EB: 2006 m. balandžio 27 d. Europos Parlamento sprendimas dėl Europos Sąjungos 2004 finansinių metų bendrojo biudžeto įvykdymo patvirtinimo, VII skirsnis – Regionų komitetas

text:
6.12.2006

               LT

               Europos Sąjungos oficialusis leidinys

               L 340/43

         EUROPOS PARLAMENTO SPRENDIMAS
   2006 m. balandžio 27 d.
   dėl Europos Sąjungos 2004 finansinių metų bendrojo biudžeto įvykdymo patvirtinimo, VII skirsnis – Regionų komitetas
   (2006/815/EB)
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į 2004 finansinių metų Europos Bendrijų galutines metines ataskaitas, III tomas (N6-0027/2005 – C6-0363/2005),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (2),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo ir tvarkingumo patikinimo pareiškimą (3),

               —

               atsižvelgdamas į Tarybos 2006 m. kovo 14 d. rekomendaciją (5971/2006 – C6-0092/2006),

               —

               atsižvelgdamas į EB sutarties 272 straipsnio 10 dalį, 275 bei 276 straipsnius,

               —

               atsižvelgdamas į Tarybos 2002 m. birželio 25 d. reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4), ypač į jo 50 straipsnį, 86, 145, 146 ir 147 straipsnius,

               —

               atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6-0115/2006),

               1.

               suteikia Regionų komiteto generaliniam sekretoriui patvirtinimą, kad 2004 finansinių metų biudžetas įvykdytas;

               2.

               išdėsto savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui ir Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL L 53, 2004 2 23.

      (2)  OL C 301, 2005 11 30, p. 1.

      (3)  OL C 301, 2005 11 30, p. 9.

      (4)  OL L 248, 2002 9 16, p. 1.

      (5)  OL L 356, 1977 12 31, p. 1.
    ---documentbreak---

               6.12.2006

               LT

               Europos Sąjungos oficialusis leidinys

               L 340/44

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos Sąjungos 2004 finansinių metų bendrojo biudžeto įvykdymo patvirtinimo dalį, VII skirsnis – Regionų komitetas
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į 2004 finansinių metų Europos Bendrijų galutines metines ataskaitas, III tomas (N6-0027/2005 – C6-0363/2005),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (2),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo ir tvarkingumo patikinimo pareiškimą (3),

               —

               atsižvelgdamas į Tarybos 2006 m. kovo 14 d. rekomendaciją (5971/2006 – C6-0092/2006),

               —

               atsižvelgdamas į EB sutarties 272 straipsnio 10 dalį, 275 bei 276 straipsnius,

               —

               atsižvelgdamas į Tarybos 2002 m. birželio 25 d. reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (4), ypač į jo 50 straipsnį, 86, 145, 146 ir 147 straipsnius,

               —

               atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6-0115/2006),

               1.

               atkreipia dėmesį į tai, kad Regionų komitetas (RK) 2004 m. valdė 59 413 031 EUR biudžetą ir panaudojo 83,57 proc.;

               2.

               atkreipia dėmesį Audito Rūmų (AR) pastabą, kad vidaus kontrolės standartai buvo patvirtinti tik 2004 m. lapkričio mėn. (Audito Rūmų metų pranešimo 9.24 punktas); ypač pažymi, kad 2004 m. pernelyg mažai kartų atlikta ex-post kontrolė ir patikrinimai;

               3.

               pabrėžia, kad Audito Rūmų metų pranešime RK minimas kaip labiausiai iš visų kritikuojama institucija (ataskaitos 9.4, 9.5, 9.6, 9.7, 9.9, 9.11a, 11b ir 9.13 punktai);

               4.

               kritikuoja tai, kad vidaus auditą atliko laikinas, pagal trumpalaikę tęsiamą sutartį įdarbintas darbuotojas; džiaugiasi jau rastu sprendimu;

               5.

               pažymi, kad pagal informaciją, pateiktą per 2006 m. sausio 25 d. Biudžeto kontrolės komiteto organizuotus kitų institucijų klausymus, kai kuriuos klausimus šiuo metu tiria OLAF;

               6.

               pabrėžia, kad RK profesinės sąjungos protestuoja dėl paskutinės RK reorganizacijos, atliktos nepaisant tam tikrų nesutarimų, į kuriuos jau buvo atkreiptas dėmesys ankstesnėse rezoliucijose dėl biudžeto įvykdymo patvirtinimo;

               7.

               apgailestauja, kad AR negalėjo atsižvelgti į RK metinės veiklos ataskaitą, kadangi ji buvo parengta vėliau, negu baigtas AR auditas;

               8.

               laukia AR audito, atlikto visų RK ir Europos ekonomikos ir socialinių reikalų komiteto (ESRK) bendrai naudojamų pastatų, įskaitant pastatus Belliard I ir Belliard II, įsigijimo ir remonto darbams, rezultatų; mano, kad būtina atlikti ir pastato Montoyer remonto darbų auditą; pažymi, kad tuo metu Parlamentas rekomendavo pirkti pastatus; atkreipia dėmesį į tai, kad nedidelės institucijos nuomodamos pastatus patirtų kur kas mažesnę riziką, ir mano, kad šią galimybę reikia apsvarstyti kaip puikią būsimų statybų projektų alternatyvą; pritaria tam, kad atsižvelgdamas į strategiją dėl svarbių funkcijų, Infrastruktūros padalinio vadovas pakeitė postą ir šiuo metu įdarbinamas kitas pareigūnas šioms pareigoms eiti;

               9.

               skatina AR, esant minėtų RK finansinio valdymo problemų, išsamiai išanalizuoti RK vadovavimo patirtį, susijusią su nebiudžetinėmis sąskaitomis, ir palyginti ją su kitų institucijų patirtimi;

               10.

               pabrėžia, kad nors įgaliotas leidimus duodantis pareigūnas į savo patikinimo pareiškimą neįtraukė jokių formalių abejonių, tačiau pateikė daug pastabų:

                           —

                           kadangi siekiant įdarbinti reikiamos kvalifikacijos personalą susiduriama su sunkumais ir kadangi 2003 m. nebuvo atlikta nė vieno audito, įgaliotas leidimus duodantis pareigūnas (RK naujasis generalinis sekretorius) 2004 m. negalėjo tinkamai pasinaudoti vidaus audito tarnybos patarimais ir parama;

                           —

                           kai 2003 m. pabaigoje naujasis generalinis sekretorius pradėjo eiti pareigas, dviems komitetams (ESRK ir RK) skirti nauji pastatai faktiškai jau buvo įsigyti; esant tokiai padėčiai, jau buvo priimti sprendimai, susiję su sutarčių sudarymu ir patalpų įrengimu;

                           —

                           kadangi Komisijos valdoma naujoji atlyginimo suvestinių programa (NAP) turi trūkumų, įgaliotųjų pareigūnų padėjėjai ir jų ex-ante tikrintojai negalėjo užtikrinti, kad bus tiksliai apskaičiuoti viso personalo atlyginimai;

                           —

                           didelė svertinių pervedimų patikrinimų, kuriuos buvo reikalaujama atlikti prieš įsigaliojant naujiesiems Tarnybos nuostatams, apimtis;

               11.

               pripažįsta, kad NAP sistemos trūkumai kėlė problemų ne tik Regionų komitetui, bet ir visoms institucijoms; tikisi, kad, nuo NAP sistemos įdiegimo praėjus šiems pereinamiesiems metams, ji veiks nepriekaištingai;

               12.

               mano, kad RK, suvokdamas dėl plėtros atsiradusias problemas, privalėjo atkreipti dėmesį į tai, kaip svarbu 2004 m. sukurti tinkamai veikiančią vidaus audito tarnybą; pabrėžia šiuos svarbius aspektus: 2004 m. biudžeto padidėjimas (iki 50 proc.), darbuotojų skaičiaus padidėjimas (iki 63 proc.), naujųjų narių atvykimas (iki 43 proc.), naujųjų Tarnybos nuostatų finansinis ir reglamentuojamasis poveikis, naujojo Finansinio reglamento tolesnis įgyvendinimas, taip pat ir 2004 m. birželio mėn. vykęs daugumos RK tarnybų kraustymas į naujus pastatus (Belliard 99-101 ir Belliard 68);

               13.

               pažymi, kad 2004 m. RK iš dalies pakeitė kelionių išlaidų kompensavimo ir su kelionėmis bei susitikimais susijusių išlaidų mokėjimo savo nariams taisykles; be to, RK pertvarkė savo Finansinių ir administracinių reikalų komitetą, RK priklausantį ir už svarbius finansinius ir administracinius sprendimus, pvz., susijusius su biudžetu, biudžeto įvykdymo patvirtinimu ir vidaus taisyklėmis, atsakingą politinį organą ir jo narių skaičių sumažino nuo 15 iki 8;

               14.

               primena, kad 2005 m. kovo mėn. Briuselio apeliacinio teismo prokuroras, atsižvelgdamas į OLAF tyrimo išvadas, padarė išvadą, kad neužtenka įrodymų, kad būtų galima patraukti baudžiamojon atsakomybėn, ir nusprendė baigti bylą ir nesiimti jokių veiksmų, vis dėlto Regionų komitetui 2004 m. nesiėmus tinkamų priemonių, pagal kurias būtų atsižvelgta į OLAF ataskaitą dėl RK nustatyto sukčiavimo ir pažeidimų, reikalauja, kad RK liautųsi taikęs avansinių sąskaitų sistemą narių kelionių išlaidoms kompensuoti ir nustatytų tokią pačią sistemą, kaip taikoma ESRK.

      (1)  OL L 53, 2004 2 23.

      (2)  OL C 301, 2005 11 30, p. 1.

      (3)  OL C 301, 2005 11 30, p. 9.

      (4)  OL L 248, 2002 9 16, p. 1.

      (5)  OL L 356, 1977 12 31, p. 1.


title: 2010/330/CFSP: 2010 m. birželio 14 d. Tarybos sprendimas 2010/330/BUSP dėl Europos Sąjungos jungtinės teisinės valstybės misijos Irake EUJUST LEX-IRAQ

text:
15.6.2010

               LT

               Europos Sąjungos oficialusis leidinys

               L 149/12

         TARYBOS SPRENDIMAS 2010/330/BUSP
   2010 m. birželio 14 d.
   dėl Europos Sąjungos jungtinės teisinės valstybės misijos Irake EUJUST LEX-IRAQ
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2005 m. kovo 7 d. Taryba priėmė Bendruosius veiksmus 2005/190/BUSP dėl Europos Sąjungos jungtinės teisinės valstybės misijos Irake EUJUST LEX (1). Tų bendrųjų veiksmų, kurie vėliau buvo iš dalies pakeisti ir kurių galiojimas buvo pratęstas, galiojimas baigėsi 2009 m. birželio 30 d.

               (2)

               2009 m. kovo 24 d. posėdyje Politinis ir saugumo komitetas (PSK) pritarė, kad EUJUST LEX įgaliojimų terminas būtų pratęstas dar 12 mėn. – iki 2010 m. birželio 30 d. Be savo pagrindinės veiklos, šiuo laikotarpiu EUJUST LEX turėjo vykdyti bandomąjį etapą, įskaitant veiklą Irake.

               (3)

               2010 m. gegužės 21 d. PSK pritarė, kad EUJUST LEX-IRAQ įgaliojimų terminas būtų pratęstas dar 24 mėn. – iki 2012 m. birželio 30 d. Šiuo laikotarpiu EUJUST LEX-IRAQ turėtų savo veiklą ir atitinkamas struktūras laipsniškai perkelti į Iraką, pagrindinį dėmesį skiriant specializuotam mokymui, tuo pat metu tebevykdant veiklą už šalies ribų.

               (4)

               Misijos įgaliojimai vykdomi esant saugumo padėčiai, kuri gali pablogėti ir pakenkti bendros užsienio ir saugumo politikos tikslams, kaip apibrėžta Europos Sąjungos sutarties 21 straipsnyje.

               (5)

               Misijos pavaldumo ir kontrolės struktūra neturėtų daryti poveikio misijos vadovo sutartiniams įsipareigojimams Komisijai dėl misijos biudžeto įvykdymo,

         PRIĖMĖ ŠĮ SPRENDIMĄ:
   1 straipsnis
   Misija
   1.   Bendraisiais veiksmais 2005/190/BUSP įsteigta Europos Sąjungos jungtinė teisinės valstybės misija Irake (EUJUST LEX-IRAQ, arba misija) tęsiama nuo 2010 m. liepos 1 d.
   2.   EUJUST LEX-IRAQ veikia laikydamasi tikslų ir kitų nuostatų, pateiktų 2 straipsnyje išdėstytame misijos apibūdinime.
   2 straipsnis
   Misijos apibūdinimas
   1.   EUJUST LEX-IRAQ toliau prisidedama prie Irako baudžiamojo teisingumo sistemos poreikių tenkinimo, teikiant mokymą aukšto ir vidurinio rango pareigūnams aukštesniosios vadovybės pareigų atlikimo ir nusikaltimų tyrimo srityje. Šiuo mokymu siekiama pagerinti įvairių Irako baudžiamojo teisingumo sistemos atstovų gebėjimus, veiklos koordinavimą ir bendradarbiavimą.
   2.   EUJUST LEX-IRAQ skatinamas glaudesnis įvairių Irako baudžiamojo teisingumo sistemos subjektų bendradarbiavimas, stiprinami policijos, teismų bei pataisos sistemų vyresniųjų ir dideles galimybes turinčių pareigūnų valdymo gebėjimai bei tobulinami kompetencija ir procedūros nusikaltimų tyrimo srityje, visapusiškai laikantis teisinės valstybės principų ir gerbiant žmogaus teises.
   3.   EUJUST LEX-IRAQ toliau vykdo, esant tinkamoms saugumo sąlygoms ir atsižvelgiant į turimus išteklius, strateginės mentorystės ir konsultacijų teikimo veiklą, grindžiamą patvirtintais Irako poreikiais, atsižvelgiant į kitas veikiančias tarptautines struktūras ir Sąjungos pridėtinę vertę šioje srityje.
   4.   Mokymas vyksta Irake ir regione, taip pat ir Sąjungoje. EUJUST LEX-IRAQ turi biurus Briuselyje ir Bagdade, įskaitant padalinį Basroje, kur rengiamasi atidaryti biurą, jei bus priimtas atitinkamas sprendimas. EUJUST LEX-IRAQ taip pat turi biurą Erbile (Kurdistano regionas). Atsižvelgiant į įvykių raidą Irake, šių naujų įgaliojimų įgyvendinimo metu misijos vadovas ir didžioji jo personalo dalis persikels iš Briuselio į Iraką ir bus išsiųsti į Bagdadą, kai tik tam bus tinkamos sąlygos.
   5.   Atsižvelgdama į tolesnius saugumo sąlygų pokyčius Irake ir misijos veiklos Irake padarinius, Taryba išnagrinėja šių naujų įgaliojimų rezultatus ir priima sprendimą dėl misijos ateities po 2012 m. birželio 30 d.
   6.   Visos misijos metu plėtojama veiksminga strateginė ir techninė partnerystė su Irako partneriais, visų pirma kuriant mokymo programas planavimo etapo metu. EUJUST LEX-IRAQ veikoje turėtų būti išlaikyta atstovavimo Irako gyventojams pusiausvyra, grindžiama žmogaus teisėmis ir lyčių lygybės aspektu. Dalyviai ir toliau gali dalyvauti šalyje vykdomoje atitinkamoje veikloje, nepaisant to, kur ji vykdoma. Koordinuoti veiklą taip pat reikalinga atrenkant, tikrinant, vertinant, kontroliuojant ir koordinuojant mokyme dalyvaujantį personalą siekiant, kad irakiečiai nuosekliai perimtų atitinkamas užduotis. Taip pat būtina, kad EUJUST LEX-IRAQ ir mokymą teikiančios valstybės narės glaudžiai koordinuotų savo veiklą planavimo ir įgyvendinimo metu. Veiklos koordinavimas apima atitinkamų valstybių narių diplomatinių atstovybių Irake dalyvavimą ir ryšius su valstybėmis narėmis, turinčiomis patirties organizuojant misijai svarbų mokymą.
   7.   EUJUST LEX-IRAQ yra nepriklausoma ir turinti tiksliai apibrėžtas užduotis, tačiau ji yra papildomojo pobūdžio ir suteikia pridėtinės vertės Irako Vyriausybės, tarptautinės bendruomenės, visų pirma Jungtinių Tautų (JT) ir Jungtinių Amerikos Valstijų, pastangoms. Ji taip pat plėtoja sinergijas su atitinkama Sąjungos ir valstybių narių veikla. Todėl EUJUST LEX-IRAQ palaiko ryšius su atitinkamomis Irako valdžios institucijomis ir intensyviau bendradarbiauja su šalyje jau veikiančiais tarptautiniais subjektais bei šiuo metu Irake mokymo projektus vykdančiomis valstybėmis narėmis bei vengia veiklos dubliavimosi.
   3 straipsnis
   Struktūra
   EUJUST LEX-IRAQ turi savo biurus Briuselyje ir Irake ir iš esmės jos struktūrą sudaro:

               a)

               misijos vadovas;

               b)

               koordinavimo biuras Briuselyje;

               c)

               biuras Bagdade su padaliniu Basroje;

               d)

               biuras Erbile (Kurdistano regionas);

               e)

               valstybių narių suteikiama mokymo infrastruktūra, instruktoriai ir ekspertai, kurių veiklą koordinuoja EUJUST LEX-IRAQ.

         Šios sudedamosios dalys plėtojamos remiantis operacijų koncepcija (CONOPS) ir operacijų planu (OPLAN).
   4 straipsnis
   Civilinis operacijos vadas
   1.   Civilinių operacijų planavimo ir vykdymo centro direktorius yra EUJUST LEX-IRAQ civilinis operacijos vadas.
   2.   Civilinis operacijos vadas, kurio politinę kontrolę vykdo ir kurio veiklos strategiją nustato Politinis ir saugumo komitetas (PSK) bendrai vadovaujant Sąjungos vyriausiajam įgaliotiniui užsienio reikalams ir saugumo politikai (vyriausiasis įgaliotinis), strateginiu lygiu vadovauja EUJUST LEX-IRAQ ir vykdo jos kontrolę.
   3.   Civilinis operacijos vadas užtikrina tinkamą ir veiksmingą Tarybos sprendimų ir PSK sprendimų įgyvendinimą, be kita ko, prireikus duodamas strateginius nurodymus misijos vadovui.
   4.   Visi komandiruoti darbuotojai lieka visiškai pavaldūs siunčiančiosios valstybės nacionalinėms institucijoms ar Sąjungos institucijai. Nacionalinės institucijos perduoda savo personalo, grupių ir padalinių operacinį valdymą civiliniam operacijos vadui.
   5.   Civiliniam operacijos vadui tenka bendra atsakomybė užtikrinti, kad Sąjungos pareiga rūpintis savo personalu būtų tinkamai vykdoma.
   5 straipsnis
   Misijos vadovas
   1.   Misijos vadovas yra atsakingas už misiją, jai vadovauja ir vykdo jos kontrolę veiksmų vietoje.
   2.   Misijos vadovas vadovauja civilinio operacijos vado paskirtiems siunčiančių valstybių personalui, grupėms ir padaliniams bei juos kontroliuoja, taip pat prisiima administracinę ir logistinę atsakomybę, įskaitant už misijai suteiktą turtą, išteklius ir informaciją.
   3.   Misijos vadovas duoda nurodymus visam misijos personalui, be kita ko, Briuselyje esančiam koordinavimo biurui, Erbilo ir Bagdado biurams bei Basros padaliniui, susijusius su veiksmingu EUJUST LEX-IRAQ vykdymu, jis yra atsakingas už jos koordinavimą ir kasdienį valdymą bei vykdo civilinio operacijos vado duotus strateginius nurodymus.
   4.   Misijos vadovas yra atsakingas už misijos biudžeto vykdymą. Šiuo tikslu misijos vadovas pasirašo sutartį su Komisija.
   5.   Misijos vadovas yra atsakingas už personalo drausmės kontrolę. Komandiruotam personalui drausmines priemones taiko atitinkama nacionalinė valdžios institucija ar Sąjungos institucija.
   6.   Misijos vadovas atstovauja EUJUST LEX-IRAQ ir užtikrina tinkamą informavimą apie misiją.
   6 straipsnis
   Personalas
   1.   EUJUST LEX-IRAQ personalo narių skaičius ir kompetencija atitinka 2 straipsnyje išdėstytą misijos apibūdinimą ir 3 straipsnyje nustatytą struktūrą.
   2.   EUJUST LEX-IRAQ pirmiausia sudaro valstybių narių ar Sąjungos institucijų komandiruotas personalas.
   3.   Kiekviena valstybė narė ar Sąjungos institucija padengia išlaidas, susijusias su savo komandiruotu personalu, įskaitant kelionės į dislokavimo vietą bei grįžimo iš jos išlaidas, atlyginimus, sveikatos draudimą, išmokas, išskyrus taikomus dienpinigius, ir išmokas dėl sunkumų bei rizikos.
   4.   Prireikus EUJUST LEX-IRAQ pagal sutartį taip pat gali įdarbinti tarptautinius ir vietinius darbuotojus, jeigu valstybių narių komandiruoti darbuotojai atitinkamų funkcijų nevykdo.
   5.   Visi personalo nariai atlieka pareigas bei veikia vadovaudamiesi misijos interesais. Visi personalo nariai laikosi saugumo principų ir būtiniausių standartų, nustatytų 2001 m. kovo 19 d. Tarybos sprendime 2001/264/EB dėl Tarybos saugumo nuostatų patvirtinimo (2).
   7 straipsnis
   Personalo statusas
   1.   Prireikus dėl EUJUST LEX-IRAQ personalo statuso, įskaitant atitinkamais atvejais privilegijas, imunitetus ir papildomas garantijas, reikalingas EUJUST LEX-IRAQ įvykdyti ir sklandžiai veikti, susitariama Europos Sąjungos sutarties 37 straipsnyje nustatyta tvarka.
   2.   Valstybė ar Sąjungos institucija, komandiravusi personalo narį, yra atsakinga už visas su komandiruote susijusias darbuotojo pretenzijas ar pretenzijas dėl darbuotojo. Atitinkama valstybė ar Sąjungos institucija yra atsakinga už bet kokio ieškinio pareiškimą komandiruotam darbuotojui.
   8 straipsnis
   Pavaldumo tvarka
   1.   EUJUST LEX-IRAQ, kaip krizių valdymo operacijai, nustatoma viena pavaldumo tvarka.
   2.   PSK Tarybos ir vyriausiojo įgaliotinio atsakomybe vykdo EUJUST LEX-IRAQ politinę kontrolę ir strateginį vadovavimą jai.
   3.   Civilinis operacijos vadas, kurio politinę kontrolę vykdo ir kuriam strategiškai vadovauja PSK bendrai vadovaujant vyriausiajam įgaliotiniui, yra EUJUST LEX-IRAQ vadas strateginiu lygiu ir vykdydamas šias pareigas duoda nurodymus misijos vadovui, teikia jam konsultacijas ir techninę paramą.
   4.   Civilinis operacijos vadas atsiskaito Tarybai per vyriausiąjį įgaliotinį.
   5.   Misijos vadovas vadovauja EUJUST LEX-IRAQ ir vykdo jos kontrolę veiksmų vietoje bei yra tiesiogiai pavaldus civiliniam operacijos vadui.
   9 straipsnis
   Politinė kontrolė ir strateginis vadovavimas
   1.   PSK Tarybos ir vyriausiojo įgaliotinio atsakomybe vykdo misijos politinę kontrolę ir strateginį vadovavimą jai. Taryba įgalioja PSK šiuo tikslu priimti atitinkamus sprendimus pagal Europos Sąjungos sutarties 38 straipsnio trečią pastraipą.
   2.   Šis įgaliojimas apima įgaliojimus iš dalies keisti CONOPS ir OPLAN. Jis taip pat apima įgaliojimus priimti sprendimus dėl misijos vadovo skyrimo. Tarybai paliekami įgaliojimai spręsti dėl misijos tikslų ir jos nutraukimo.
   3.   PSK reguliariai atsiskaito Tarybai.
   4.   PSK reguliariai ir prireikus gauna civilinio operacijos vado ir misijos vadovo ataskaitas jų atsakomybei priskiriamais klausimais.
   10 straipsnis
   Saugumas
   1.   Civilinis operacijos vadas vadovauja misijos vadovo vykdomam saugumo priemonių planavimui ir užtikrina tinkamą bei veiksmingą EUJUST LEX-IRAQ įgyvendinimą pagal 4 ir 8 straipsnius, koordinuodamas savo veiklą su Tarybos saugumo tarnyba.
   2.   Misijos vadovas yra atsakingas už misijos saugumą ir už tai, kad būtų užtikrinta, jog būtų laikomasi misijai taikomų būtiniausių saugumo reikalavimų pagal Europos Sąjungos politiką dėl personalo, dislokuoto už Sąjungos ribų vykdyti veiksmų pagal Europos Sąjungos sutarties V antraštinę dalį ir ją papildančius dokumentus, saugumo.
   3.   Kai misijos dalys vykdomos valstybėse narėse, priimančioji valstybė narė imasi visų reikalingų ir tinkamų priemonių dalyvių ir instruktorių saugumui jos teritorijoje užtikrinti.
   4.   Tarybos generalinio sekretoriato Saugumo tarnyba, bendradarbiaudama su priimančiosios valstybės narės valdžios institucijomis, organizuoja koordinavimo biurui Briuselyje reikalingas ir tinkamas priemones.
   5.   Jeigu mokymas vyksta trečiojoje valstybėje, Sąjunga, dalyvaujant atitinkamoms valstybėms narėms, prašo trečiosios valstybės valdžios institucijų imtis atitinkamų priemonių dalyvių ir instruktorių ar ekspertų saugumui jos teritorijoje užtikrinti.
   6.   EUJUST LEX-IRAQ turi specialų misijos saugumo pareigūną, kuris atsiskaito misijos vadovui.
   7.   Vykdydamas vyriausiojo įgaliotinio nurodymus misijos vadovas konsultuojasi su PSK saugumo klausimais, susijusiais su misijos dislokavimu.
   8.   Prieš dislokavimą ar kelionę į Iraką EUJUST LEX-IRAQ personalo nariai, instruktoriai ir ekspertai dalyvauja privalomame mokyme saugumo klausimais, kurį organizuoja Tarybos generalinio sekretoriato Saugumo tarnyba, ir tam tikrais atvejais atliekamas jų sveikatos patikrinimas.
   9.   Valstybės narės deda pastangas, kad suteiktų EUJUST LEX-IRAQ, ypač Irake esantiems biurams, į Iraką keliaujančiam ir Irake esančiam personalui, instruktoriams ir ekspertams saugų būstą, šarvuotę ir tiesioginę apsaugą bei prireikus kitas saugumo priemones Irake. Šiuo tikslu misijos vadovas gali sudaryti atitinkamus susitarimus su valstybėmis narėmis ar, jei būtina, su vietos valdžios institucijomis.
   11 straipsnis
   Finansinės priemonės
   1.   Orientacinė finansavimo suma, skirta su misija susijusioms išlaidoms padengti nuo 2010 m. liepos 1 d. iki 2011 m. birželio 30 d., yra 17 500 000 EUR.
   2.   Sprendimą dėl vėlesnių laikotarpių orientacinės finansavimo sumos priima Taryba.
   3.   Visos išlaidos tvarkomos pagal Europos Sąjungos bendrajam biudžetui taikomas procedūras ir taisykles.
   4.   Atsižvelgiant į ypatingą saugumo padėtį Irake, Bagdade ir Basroje paslaugos teikiamos pagal sutartis, kurias sudarė Jungtinė Karalystė ir tam tikrais atvejais kitos valstybės narės, ar pagal susitarimus, sudarytus Irako valdžios institucijų su tokias paslaugas teikiančiomis ir už jų teikimą sąskaitas pateikiančiomis bendrovėmis. Šios išlaidos dengiamos iš EUJUST LEX-IRAQ biudžeto. Jungtinė Karalystė ar kitos atitinkamos valstybės narės, konsultuodamosi su misijos vadovu, tinkamai informuoja Tarybą apie šias išlaidas.
   5.   Vykdydamas savo sudarytą sutartį misijos vadovas už veiklą yra visiškai atskaitingas Komisijai ir veikia jai prižiūrint.
   6.   Finansinės priemonės turi atitikti EUJUST LEX-IRAQ veiklos reikalavimus, įskaitant įrangos suderinamumą.
   7.   Išlaidos dengiamos nuo šio sprendimo įsigaliojimo dienos.
   8.   Koordinavimo biurui Briuselyje skirta įranga ir reikmenys perkami ir nuomojami Sąjungos vardu.
   12 straipsnis
   Trečiųjų valstybių dalyvavimas
   1.   Nepažeidžiant Sąjungos savarankiškumo priimant sprendimus ir jos bendros institucinės struktūros, šalys kandidatės ir kitos trečiosios valstybės gali būti kviečiamos prisidėti prie EUJUST LEX-IRAQ, laikantis principo, kad jos padengia savo komandiruotų policijos ekspertų ir (arba) civilių darbuotojų išlaidas, įskaitant atlyginimus, išmokas, sveikatos draudimą, didelės rizikos draudimą ir kelionės į Iraką bei grįžimo išlaidas, taip pat prireikus prisideda prie EUJUST LEX-IRAQ einamųjų išlaidų padengimo.
   2.   Taryba įgalioja PSK priimti atitinkamus sprendimus dėl pritarimo siūlomam prisidėjimui prie misijos.
   3.   Trečiosios valstybės, prisidedančios prie EUJUST LEX-IRAQ, kasdienio misijos valdymo klausimais turi tas pačias teises ir pareigas, kaip ir misijoje dalyvaujančios valstybės narės.
   4.   PSK imasi atitinkamų veiksmų dėl dalyvavimo susitarimų ir prireikus pateikia pasiūlymą Tarybai, įskaitant susitarimus dėl galimo trečiųjų valstybių finansinio dalyvavimo arba įnašo natūra.
   5.   Išsamūs susitarimai dėl trečiųjų valstybių dalyvavimo įforminami susitarimais pagal Europos Sąjungos sutarties 37 straipsnį ir prireikus papildomais techniniais susitarimais. Jei Sąjunga ir trečioji valstybė yra sudariusios susitarimą, kuriuo nustatomos tos trečiosios valstybės dalyvavimo ES krizių valdymo operacijose sąlygos, tokio susitarimo nuostatos taikomos vykdant misiją.
   13 straipsnis
   Veiklos koordinavimas
   1.   Nepažeisdamas pavaldumo tvarkos, misijos vadovas veikia glaudžiai koordinuodamas veiklą su ES delegacija Irake, kad būtų užtikrintas Sąjungos veiksmų suderinamumas teikiant paramą Irakui.
   2.   Misijos vadovas glaudžiai koordinuoja veiklą su atitinkamų valstybių narių diplomatinių atstovybių vadovais.
   3.   Misijos vadovas bendradarbiauja su kitais šalyje esančiais tarptautiniais subjektais, visų pirma su JT.
   14 straipsnis
   Įslaptintos informacijos teikimas
   Vyriausiajam įgaliotiniui leidžiama vadovaujantis Tarybos saugumo nuostatais teikti iki „RESTREINT UE“ lygio įslaptintą ES informaciją ir dokumentus, parengtus šiai misijai, priimančiajai valstybei ir JT pagal aplinkybes ir misijos veiklos reikmes. Šiuo tikslu susitarimai sudaromi vietoje.
   Vyriausiajam įgaliotiniui suteikiama teisė teikti trečiosioms valstybėms, prisidedančioms prie misijos pagal šį sprendimą, neįslaptintus Sąjungos dokumentus, susijusius su misijos klausimų svarstymais Taryboje, kuriems pagal Tarybos darbo tvarkos taisyklių (3) 6 straipsnio 1 dalį taikomas profesinės paslapties reikalavimas.
   15 straipsnis
   Budėjimas
   Siekiant vykdyti EUJUST LEX-IRAQ, savo veiklą pradeda budėjimo pajėgumai.
   16 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2010 m. liepos 1 d. iki 2012 m. birželio 30 d.

      Priimta Liuksemburge 2010 m. birželio 14 d.

            Tarybos vardu

            Pirmininkė

         C. ASHTON

      (1)  OL L 62, 2005 3 9, p. 37.

      (2)  OL L 101, 2001 4 11, p. 1.

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2009/173/EB: 2007 m. birželio 5 d. Tarybos sprendimas dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo

text:
6.3.2009

               LT

               Europos Sąjungos oficialusis leidinys

               L 62/7

         TARYBOS SPRENDIMAS
   2007 m. birželio 5 d.
   dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą, pasirašymo ir laikino taikymo
   (2009/173/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies trečiąjį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos antruoju sakiniu,
   atsižvelgdama į Bulgarijos Respublikos ir Rumunijos stojimo sutartį, ypač į jos 4 straipsnio 3 dalį,
   atsižvelgdama į Bulgarijos Respublikos ir Rumunijos stojimo aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2006 m. spalio 23 d. Taryba įgaliojo Komisiją Bendrijos ir jos valstybių narių vardu vesti derybas su Azerbaidžano Respublika dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo, siekiant atsižvelgti į Bulgarijos Respublikos ir Rumunijos įstojimą į Europos Sąjungą.

               (2)

               Atsižvelgiant į tai, kad protokolas gali būti sudarytas vėliau, jis turėtų būti pasirašytas Europos Bendrijų ir jų valstybių narių vardu.

               (3)

               Protokolas turėtų būti taikomas laikinai nuo 2007 m. sausio 1 d., kol bus baigtos atitinkamos jo oficialaus sudarymo procedūros,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį(-is), įgaliotą(-us) Europos Bendrijų ir jų valstybių narių vardu pasirašyti Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolą, siekiant atsižvelgti į Bulgarijos Respublikos ir Rumunijos įstojimą į Europos Sąjungą, atsižvelgiant į tai, kad jis gali būti sudarytas vėliau.
   Protokolo tekstas pridedamas prie šio sprendimo (1).
   2 straipsnis
   Kol protokolas neįsigaliojo, jis taikomas laikinai nuo 2007 m. sausio 1 d.

      Priimta Liuksemburge, 2007 m. birželio 5 d.

            Tarybos vardu

            Pirmininkas

         P. STEINBRÜCK

      (1)  Žr. šio Oficialiojo leidinio p. 9.
    ---documentbreak---

               6.3.2009

               LT

               Europos Sąjungos oficialusis leidinys

               L 62/9

         Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo
   PROTOKOLAS,
   siekiant atsižvelgti į Bulgarijos Respublikos ir Rumunijos įstojimą į Europos Sąjungą
   BELGIJOS KARALYSTĖ,
   BULGARIJOS RESPUBLIKA,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   RUMUNIJA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija,
   ir
   AZERBAIDŽANO RESPUBLIKA,
   toliau šiame protokole – Šalys,
   ATSIŽVELGDAMOS į 2005 m. balandžio 25 d. Liuksemburge pasirašytos ir nuo 2007 m. sausio 1 d. taikomos Belgijos Karalystės, Čekijos Respublikos, Danijos Karalystės, Vokietijos Federacinės Respublikos, Estijos Respublikos, Graikijos Respublikos, Ispanijos Karalystės, Prancūzijos Respublikos, Airijos, Italijos Respublikos, Kipro Respublikos, Latvijos Respublikos, Lietuvos Respublikos, Liuksemburgo Didžiosios Hercogystės, Vengrijos Respublikos, Maltos Respublikos, Nyderlandų Karalystės, Austrijos Respublikos, Lenkijos Respublikos, Portugalijos Respublikos, Slovėnijos Respublikos, Slovakijos Respublikos, Suomijos Respublikos, Švedijos Karalystės, Jungtinės Didžiosios Britanijos ir Šiaurės Airijos Karalystės (Europos Sąjungos valstybių narių) ir Bulgarijos Respublikos bei Rumunijos sutarties dėl Bulgarijos Respublikos ir Rumunijos stojimo į Europos Sąjungą nuostatas,
   ATSIŽVELGDAMOS į naują Azerbaidžano Respublikos ir Europos Sąjungos santykių padėtį, susidariusią dėl dviejų naujų valstybių narių įstojimo į Europos Sąjungą, dėl kurio atsiranda Azerbaidžano Respublikos ir Europos Sąjungos bendradarbiavimo galimybių ir uždavinių,
   ATSIŽVELGDAMOS į Šalių norą užtikrinti PBS tikslų ir principų pasiekimą bei įgyvendinimą,
   SUSITARĖ:
   1 straipsnis
   Bulgarijos Respublika ir Rumunija yra 1996 m. balandžio 22 d. Liuksemburge pasirašyto ir 1999 m. liepos 1 d. įsigaliojusio Partnerystės ir bendradarbiavimo susitarimo, nustatančio partnerystę tarp Europos Bendrijų bei jų valstybių narių ir Azerbaidžano Respublikos (toliau – Susitarimas), Šalys ir taip pat kaip ir kitos Bendrijos valstybės narės atitinkamai priima Susitarimo, prie tą pačią dieną pasirašyto Baigiamojo akto pridedamų bendrų deklaracijų, pasikeitimų laiškais ir Azerbaidžano Respublikos deklaracijos bei 2004 m. gegužės 18 d. susitarimo protokolo tekstus ir į juos atsižvelgia.
   2 straipsnis
   Šis protokolas yra neatskiriama Susitarimo dalis.
   3 straipsnis
   1.   Laikydamosi savo procedūrų, šį protokolą patvirtina Bendrijos, Europos Sąjungos Taryba valstybių narių vardu ir Azerbaidžano Respublika.
   2.   Šalys viena kitai praneša apie pirmesnėje dalyje nurodytų atitinkamų procedūrų baigimą. Patvirtinimo dokumentai deponuojami Europos Sąjungos Tarybos generaliniame sekretoriate.
   4 straipsnis
   1.   Šis protokolas įsigalioja pirmo mėnesio pirmą dieną po paskutinio patvirtinimo dokumento deponavimo.
   2.   Kol protokolas neįsigaliojo, jis taikomas laikinai nuo 2007 m. sausio 1 d.
   5 straipsnis
   1.   Susitarimo, Baigiamojo akto ir visų prie jo pridedamų dokumentų bei 2004 m. gegužės 18 d. susitarimo protokolo tekstai parengti bulgarų ir rumunų kalbomis.
   2.   Jie pridedami prie šio protokolo ir yra autentiški kaip ir tekstai kitomis kalbomis, kuriomis parengti Susitarimas, Baigiamasis aktas ir prie jo pridedami dokumentai bei 2004 m. gegužės 18 d. susitarimo protokolas.
   6 straipsnis
   Šis protokolas parengtas dviem egzemplioriais, kurių tekstai anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir azerbaidžaniečių kalbomis yra autentiški.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: 2000 m. gegužės 8 d. Tarybos Sprendimas dėl Šiaurės rytų Atlanto jūros aplinkos apsaugos konvencijos naujo V priedo dėl jūros rajono ekologinių sistemų ir biologinės įvairovės apsaugos bei išsaugojimo ir atitinkamo 3 priedėlio patvirtinimo Bendrijos vardu

text:
Svarbus teisinis pranešimas

|

32000D0340

Oficialusis leidinys L 118 , 08/05/2000 p. 0044 - 0047

		Tarybos Sprendimas2000 m. gegužės 8 d.dėl Šiaurės rytų Atlanto jūros aplinkos apsaugos konvencijos naujo V priedo dėl jūros rajono ekologinių sistemų ir biologinės įvairovės apsaugos bei išsaugojimo ir atitinkamo 3 priedėlio patvirtinimo Bendrijos vardu(2000/340/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač jos 175 straipsnio 1 dalį kartu su jos 300 straipsnio 2 dalies pirmuoju sakiniu ir 300 straipsnio 3 dalies pirmąja pastraipa,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi:(1) Bendrija pagal Sprendimą 98/249/EB [3] yra Šiaurės rytų Atlanto jūros aplinkos apsaugos Konvencijos (OSPAR konvencija) Susitariančioji Šalis,(2) OSPAR konvencijos tikslas – užkirsti kelią taršai ir ją panaikinti bei jūros rajoną apsaugoti nuo pavojingo žmogaus veiklos poveikio; ji įsigaliojo 1998 m. kovo 25 d.(3) Vykdomoji OSPAR konvencijos institucija (OSPAR Komisija) gali iš dalies pakeisti konvenciją, įskaitant ir parengti naujus priedus ir priedėlius; ji priėmė naują priedą, t. y. V priedą dėl jūros rajono ekologinių sistemų ir biologinės įvairovės apsaugos bei išsaugojimo, ir atsižvelgiant į pastarąjį parengtą 3 priedėlį bei susitarimą dėl tam tikrų V priedo sąvokų prasmės.(4) Aplinkos kokybės išsaugojimas, apsauga ir jos gerinimas, įskaitant ir natūralių buveinių ir laukinės faunos bei floros bei biologinės įvairovės apsaugą – tai pagrindinis visuomeninių interesų tikslas, kurio siekia Bendrija kaip apibrėžta Sutarties 174 straipsnyje; OSPAR Konvencijos naujas V priedas gali pasiekti tą tikslą(5) Bendrija ėmėsi priemonių toje srityje, kuriai taikomas V priedas; jis turėtų būti įtrauktas į tarptautinius šios srities įsipareigojimus.(6) V priedo tikslai papildo 1979 m. balandžio 2 d. Tarybos direktyvos 79/409/EEB dėl laukinių paukščių apsaugos [4] ir 1992 m. gegužės 21 d. Tarybos direktyvos 92/43/EEB dėl natūralių buveinių ir laukinės faunos bei floros apsaugos [5] tikslus; tos direktyvos laikytinos Bendrijos pamatais, savo taikymo srityje saugančiais geografinio rajono buveines ir rūšis; jeigu Bendrija priimtų V priedą, nebūtų kliudoma įgyvendinti tas direktyvas.(7) Derėdamasi dėl V priedo Komisija atsižvelgė į Tarybos išvadas derantis dėl direktyvų, skirtų Šiaurės rytų Atlanto jūros aplinkos apsaugos konvencijai.(8) Bendrija turėtų patvirtinti Šiaurės rytų Atlanto jūros aplinkos apsaugos konvencijos V priedą (įskaitant atitinkamą 3 priedėlį),NUSPRENDĖ:Vienintelis straipsnis1. Bendrijos vardu patvirtinamas Šiaurės rytų Atlanto jūros aplinkos apsaugos konvencijos V priedas (įskaitant atitinkamą 3 priedėlį).To priedo tekstas pridedamas prie šio sprendimo.2. Komisija įgaliojama pranešti apie OSPAR Komisijos šio straipsnio 1 dalyje nurodytą patvirtinimą.Priimta Briuselyje, 2000 m. gegužės 8 d.Tarybos varduPirmininkasE. Ferro Rodrigues[1] 1) OL C 158, 1999 6 4, p. 1.[2] 2) Nuomonė pareikšta 1999 m. spalio 27 d. (Oficialiajame leidinyje dar nepaskelbta).[3] 3) OL L 104, 1998 4 3, p. 1.[4] 4) OL L 103, 1979 4 25, p. 1. Direktyva su paskutiniais pakeitimais, padarytais Direktyva 97/49/EB (OL L 223, 1997 8 13, p. 9).[5] 5) OL L 206, 1992 7 22, p. 7. Direktyva su paskutiniais pakeitimais, padarytais Direktyva 97/62/EB (OL L 305, 1997 11 8, p. 42).--------------------------------------------------